നടേശ ശാസ്ത്രി

എസ്. എം. നടേശ ശാസ്ത്രി (1859-1906) ഹരികഥയുടെ ശ്രദ്ധേയനായ ഒരു വക്താവായിരുന്നു. 
 ജീവിതരേഖ 
പരമ്പരാഗത ബ്രാഹ്മണ കുടുംബത്തിൽ ജനിച്ച ശാസ്ത്രി കുംഭകോണം കോളേജിലും മദ്രാസ് സർവകലാശാലയിലും വിദ്യാഭ്യാസം നേടി. 22-ആം വയസ്സിൽ അദ്ദേഹം റോബർട്ട് സെവലിന്റെ സഹായിയായി ആർക്കിയോളജിക്കൽ സർവേ ഓഫ് ഇന്ത്യയിൽ ചേർന്നു.

ചെമ്പൈ വൈദ്യനാഥ ഭാഗവതർ അദ്ദേഹത്തിന്റെ പ്രമുഖ ശിഷ്യന്മാരിൽ ഒരാളായിരുന്നു.

1906 ൽ മദ്രാസിലെ ഒരു ക്ഷേത്രോത്സവത്തിൽ കുതിര ചവിട്ടിഞെരിച്ച് അദ്ദേഹം ദാരുണമായി മരിച്ചു.
 കൃതികൾ 
തമിഴ് നാടോടി കഥകളുടെ സമാഹാരമായിരുന്നു അദ്ദേഹത്തിന്റെ ഏറ്റവും പ്രശസ്തമായ കൃതികൾ. ദ ഫോക്ലോർ ഓഫ് സതേൺ ഇന്ത്യ (1884–88) എന്ന പേരിൽ തമിഴ് നാടോടി കഥകളുടെ നാല് വാല്യങ്ങൾ അദ്ദേഹം പ്രസിദ്ധീകരിച്ചു. നാടോടിക്കഥകൾ ദേശീയ സാഹിത്യമാണെന്നും "ആളുകളുടെ യഥാർത്ഥ ചിന്തകളുടെയും സ്വഭാവഗുണങ്ങളുടെയും ഏറ്റവും വിശ്വസനീയമായ പ്രകടനമാണിതെന്നും" അദ്ദേഹം വിശ്വസിച്ചു.  സ്വന്തം ഓർമ്മയിൽ നിന്ന് എഴുതി ഇംഗ്ലീഷിലേക്ക് വിവർത്തനം ചെയ്യുകയും ഇന്ത്യൻ ഇതര പ്രേക്ഷകരെ അഭിസംബോധന ചെയ്യുകയും ചെയ്ത നാടോടി കഥകളുടെ തമിഴ് പതിപ്പുകളെ അടിസ്ഥാനമാക്കിയാണ് ശാസ്ത്രിയുടെ ശേഖരങ്ങൾ. 

ഇന്ത്യയിലെ ബ്രിട്ടീഷ് നാടോടി ശാസ്ത്രജ്ഞനായ റിച്ചാർഡ് കാർനാക് ടെമ്പിൾ ആണ് ഫോക്ലോർ സൊസൈറ്റിയുടെ പ്രസിഡന്റായി സേവനമനുഷ്ഠിച്ചിരുന്നത്. അദ്ദേഹം ശാസ്ത്രിയുടെ പ്രവർത്തനങ്ങൾക്ക് പ്രചോദനമേകുകയും കഥകളെക്കുറിച്ചുള്ള ആദ്യ പുസ്തകം പ്രസിദ്ധീകരിക്കാൻ പ്രോത്സാഹിപ്പിക്കുകയും ചെയ്തു. ഫോക്ലോർ സൊസൈറ്റിയുടെ ഒരു അവലോകനത്തിൽ സംഘടനയിലെ ഏക ഹിന്ദു അംഗം ശാസ്ത്രി മാത്രമാണെന്ന് പരസ്യപ്പെടുത്തിയിരുന്നു.

നാടോടിക്കഥകളുടെ പ്രാധാന്യം ഊന്നിപ്പറയുന്നതിൽ ശാസ്ത്രി വളരെ ശ്രദ്ധാലുവായിരുന്നു. എന്നിരുന്നാലും, നാടോടിക്കഥകളുടെ നിഷേധിക്കാനാവാത്ത തദ്ദേശീയ യോഗ്യതകൾ ഉണ്ടായിരുന്നിട്ടും ഇത് ആത്യന്തികമായി മദ്രാസിലെ ദേശീയതയുടെ ഒരു പ്രധാന മാധ്യമമായി മാറിയില്ല. സംഘം കാലഘട്ടത്തിലെ തമിഴ് ക്ലാസിക്കുകളാൽ ഇതിന്റെ പ്രധാന്യമോ പ്രാമുഖ്യമോ പെട്ടെന്ന് ഇല്ലാതായി.

നാടോടി കഥകളെക്കുറിച്ചുള്ള തന്റെ കൃതിക്ക് പുറമെ, സംസ്കൃത സാഹിത്യത്തെക്കുറിച്ചുള്ള വിമർശനാത്മക പഠനങ്ങൾ, വാൽമീകിയുടെ രാമായണത്തിന്റെ വിവർത്തനങ്ങൾ, ഷേക്സ്പിയറുടെ നിരവധി നാടകങ്ങൾ, ആറ് തമിഴ് നോവലുകൾ എന്നിവയും അദ്ദേഹം പ്രസിദ്ധീകരിച്ചു.
അവലംബം

 പുറംകണ്ണികൾ 
Works by or about Natesa Sastri at Hathi Trust

വർഗ്ഗം:1859-ൽ ജനിച്ചവർ
വർഗ്ഗം:1906-ൽ മരിച്ചവർ
വർഗ്ഗം:തമിഴ് എഴുത്തുകാർ
വർഗ്ഗം:ഇന്ത്യൻ ഫോക്‌ലോറിസ്റ്റുകൾ